CELEX: 32021D0871
Language: da
Date: 2021-05-28 00:00:00
Title: Kommissionens gennemførelsesafgørelse (EU) 2021/871 af 28. maj 2021 om afslutning af regnskaberne for betalingsorganerne i Det Forenede Kongerige vedrørende de udgifter for regnskabsåret 2020, der finansieres af Den Europæiske Landbrugsfond for Udvikling af Landdistrikterne (ELFUL), og om godtgørelse af bevillinger vedrørende finansiel disciplin, der er fremført fra regnskabsåret 2020 (meddelt under nummer C(2021) 3685) (Kun den engelske udgave er autentisk)

31.5.2021   
               
               
                  DA
               
               
                  Den Europæiske Unions Tidende
               
               
                  L 191/15
               
            
         KOMMISSIONENS GENNEMFØRELSESAFGØRELSE (EU) 2021/871
         af 28. maj 2021
         om afslutning af regnskaberne for betalingsorganerne i Det Forenede Kongerige vedrørende de udgifter for regnskabsåret 2020, der finansieres af Den Europæiske Landbrugsfond for Udvikling af Landdistrikterne (ELFUL), og om godtgørelse af bevillinger vedrørende finansiel disciplin, der er fremført fra regnskabsåret 2020
         
            
               (meddelt under nummer C(2021) 3685)
            
         
         (Kun den engelske udgave er autentisk)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008 (1), særlig artikel 26, stk. 6, og artikel 51, sammenholdt med artikel 131 og 138 i aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab (»udtrædelsesaftalen«),
         efter høring af Komitéen for Landbrugsfondene, og
         ud fra følgende betragtninger:
         
                     (1)
                  
                  
                     I henhold til artikel 51 i forordning (EU) nr. 1306/2013 skal Kommissionen inden den 31. maj i året efter det pågældende regnskabsår afslutte regnskaberne for de betalingsorganer, der er omhandlet i nævnte forordnings artikel 7, på grundlag af Det Forenede Kongeriges årsregnskaber ledsaget af de oplysninger, der er nødvendige for at afslutte regnskaberne, en revisionsudtalelse om, at de fremsendte regnskaber er fuldstændige, nøjagtige og pålidelige, samt certificeringsorganernes rapporter.
                  
               
                     (2)
                  
                  
                     Ifølge artikel 39 i forordning (EU) nr. 1306/2013 begynder regnskabsåret for landbruget den 16. oktober i år »N-1« og slutter den 15. oktober i år »N«. Ved afslutningen af regnskaberne for regnskabsåret 2020 bør der derfor tages hensyn til de udgifter, som Det Forenede Kongerige har afholdt i perioden 16. oktober 2019-15. oktober 2020, jf. artikel 11, stk. 1, i Kommissionens gennemførelsesforordning (EU) nr. 908/2014 (2).
                  
               
                     (3)
                  
                  
                     I henhold til artikel 33, stk. 2, første afsnit, i gennemførelsesforordning (EU) nr. 908/2014 fastsættes de beløb, der skal tilbagebetales af eller udbetales til Det Forenede Kongerige i henhold til den afgørelse om regnskabsafslutning, der er omhandlet i artikel 33, stk. 1, i nævnte forordning, ved, at de månedlige betalinger, der er foretaget for det pågældende regnskabsår, trækkes fra de udgifter, der er godkendt for samme år i henhold til artikel 33, stk. 1.
                  
               
                     (4)
                  
                  
                     Kommissionen har kontrolleret de oplysninger, som Det Forenede Kongerige har fremsendt, og har meddelt Det Forenede Kongerige resultaterne af kontrollen af disse oplysninger samt de nødvendige ændringer.
                  
               
                     (5)
                  
                  
                     For Det Forenede Kongeriges betalingsorganer »Department of Agriculture, Environment and Rural Affairs«, »The Scottish Government Rural Payments and Inspections Directorate«, »Welsh Government« og »Rural Payments Agency« kan Kommissionen på grundlag af årsregnskaberne og ledsagedokumenterne træffe afgørelse om de fremsendte regnskabers fuldstændighed, nøjagtighed og pålidelighed.
                  
               
                     (6)
                  
                  
                     I henhold til artikel 5, stk. 5, i Kommissionens delegerede forordning (EU) nr. 907/2014 (3) skal der i afgørelsen om regnskabsafslutning tages hensyn til eventuelle fristoverskridelser, der finder sted i august, september og oktober. Nogle af de udgifter, som Det Forenede Kongerige anmeldte i nævnte måneder af 2020, blev afholdt efter udløbet af de gældende frister. De relevante nedsættelser bør derfor fastsættes i nærværende afgørelse.
                  
               
                     (7)
                  
                  
                     Kommissionen har i henhold til artikel 41 i forordning (EU) nr. 1306/2013 allerede nedsat eller suspenderet en række månedlige betalinger for regnskabsåret 2020 som følge af overskridelse af finansieringslofter, manglende overholdelse af betalingsfrister eller mangelfulde kontrolsystemer. Kommissionen bør i nærværende afgørelse tage sådanne reducerede eller suspenderede beløb i betragtning med henblik på at undgå uhensigtsmæssige eller tidlige betalinger eller godtgørelser, som senere kan blive genstand for en finansiel korrektion. De relevante beløb undersøges om nødvendigt efter proceduren for efterprøvende regnskabsafslutning, der er fastsat i artikel 52 i forordning (EU) nr. 1306/2013.
                  
               
                     (8)
                  
                  
                     Kommissionen har allerede nedsat de relevante månedlige betalinger for regnskabsåret 2020 med de beløb, der skal betales til Den Europæiske Garantifond for Landbruget (EGFL) som følge af afgørelser om finansiel regnskabsafslutning og efterprøvende regnskabsafslutning i henhold til artikel 51 og 52 i forordning (EU) nr. 1306/2013, som Kommissionen har gennemført i regnskabsåret 2020. I nærværende afgørelse tages der hensyn til sådanne beløb.
                  
               
                     (9)
                  
                  
                     I henhold til artikel 54, stk. 2, i forordning (EU) nr. 1306/2013 skal Det Forenede Kongerige bære 50 % af de finansielle konsekvenser af manglende inddrivelse som følge af uregelmæssigheder, hvis inddrivelsen ikke har fundet sted inden for en frist på fire år efter datoen for tilbagebetalingsanmodningen eller otte år, hvis inddrivelsen er genstand for søgsmål ved de nationale domstole. Det Forenede Kongerige skal i henhold til artikel 54, stk. 4, i forordning (EU) nr. 1306/2013 vedlægge de årsregnskaber, som det skal forelægge Kommissionen i henhold til artikel 29 i gennemførelsesforordning (EU) nr. 908/2014, en attesteret tabel, som viser de finansielle byrder, der påhviler Det Forenede Kongerige som følge af anvendelsen af artikel 54, stk. 2, i forordning (EU) nr. 1306/2013. I gennemførelsesforordning (EU) nr. 908/2014 er der fastsat bestemmelser om Det Forenede Kongeriges forpligtelse til at indberette beløb, der skal inddrives. Bilag II til gennemførelsesforordning (EU) nr. 908/2014 indeholder den modeltabel, som Det Forenede Kongerige skal anvende til at fremlægge oplysninger om de beløb, der skal inddrives. Kommissionen skal på grundlag af de tabeller, som Det Forenede Kongerige har udfyldt, træffe afgørelse om de finansielle konsekvenser af den manglende inddrivelse af beløb, der er udbetalt som følge af uregelmæssigheder, der ligger mere end henholdsvis fire eller otte år tilbage.
                  
               
                     (10)
                  
                  
                     I henhold til artikel 54, stk. 3, i forordning (EU) nr. 1306/2013 kan Det Forenede Kongerige i behørigt begrundede tilfælde beslutte ikke at fortsætte inddrivelsen. En sådan beslutning kan kun træffes, hvis de allerede påløbne og de yderligere forventede udgifter til inddrivelse tilsammen er større end det beløb, der skal inddrives, eller hvis inddrivelse ikke er mulig, fordi debitor eller de personer, der er juridisk ansvarlige for uregelmæssigheden, er insolvente, hvilket skal være konstateret og anerkendt i henhold til den pågældende medlemsstats lovgivning. Hvis en sådan beslutning træffes inden for en frist på fire år efter datoen for tilbagebetalingsanmodningen eller otte år, hvis inddrivelsen er genstand for søgsmål ved de nationale domstole, bærer EU-budgettet fuldt ud de finansielle konsekvenser af den manglende inddrivelse. De beløb, for hvilke Det Forenede Kongerige har besluttet ikke at fortsætte inddrivelse, samt begrundelsen for beslutningen herom, fremgår af den oversigt, der er omhandlet i artikel 54, stk. 4, i forordning (EU) nr. 1306/2013 sammenholdt med artikel 102, stk. 1, første afsnit, litra c), nr. iv), i nævnte forordning. Sådanne beløb skal derfor ikke afholdes af Det Forenede Kongerige, men finansieres over EU-budgettet.
                  
               
                     (11)
                  
                  
                     I henhold til artikel 51 i forordning (EU) nr. 1306/2013 foregriber nærværende afgørelse ikke eventuelle senere afgørelser, som Kommissionen træffer om udelukkelse fra EU-finansiering af udgifter, der ikke er afholdt i overensstemmelse med EU-reglerne.
                  
               
                     (12)
                  
                  
                     Ved Kommissionens gennemførelsesforordning (EU) 2020/1769 (4) fastsættes de beløb, der skal godtgøres medlemsstaterne i regnskabsåret 2021 i forbindelse med den for regnskabsåret 2020 anvendte finansielle disciplin. Denne godtgørelse finansieres over de EGFL-bevillinger, der er fremført fra regnskabsåret 2020 i overensstemmelse med artikel 12 i Europa-Parlamentets og Rådets forordning (EU, Euratom) 2018/1046 (5). I henhold til udtrædelsesaftalens artikel 135, stk. 1, og eftersom de fremførte beløb stilles til rådighed på budgettet for 2021, blev der i gennemførelsesforordning (EU) 2020/1769 ikke fastsat et beløb for Det Forenede Kongerige. Eftersom bevillingerne blev fremført fra regnskabsåret 2020, da Det Forenede Kongerige stadig bidrog til og deltog i gennemførelsen af Unionens budget, bør Det Forenede Kongeriges andel af den finansielle disciplin for regnskabsåret 2020 på 41 383 278 EUR godtgøres. Dette beløb bør derfor medtages i nærværende afgørelse —
                  
               VEDTAGET DENNE AFGØRELSE:
         
            Artikel 1
            Regnskaberne for Det Forenede Kongeriges betalingsorganer »Department of Agriculture, Environment and Rural Affairs«, »The Scottish Government Rural Payments and Inspections Directorate«, »Welsh Government« og »Rural Payments Agency« afsluttes hermed for så vidt angår udgifter finansieret af Den Europæiske Garantifond for Landbruget (EGFL) for regnskabsåret 2020.
            De beløb, der skal tilbagebetales af eller udbetales til Det Forenede Kongerige i henhold til denne afgørelse, herunder dem, der følger af anvendelsen af artikel 54, stk. 2, i forordning (EU) nr. 1306/2013, er angivet i bilag I til denne afgørelse.
         
         
            Artikel 2
            Det beløb, der skal godtgøres Det Forenede Kongerige i forbindelse med den for regnskabsåret 2020 anvendte finansielle disciplin, er fastsat i bilag II.
         
         
            Artikel 3
            Denne afgørelse foregriber ikke senere afgørelser om efterprøvende regnskabsafslutning, som Kommissionen vedtager i henhold til artikel 52 i forordning (EU) nr. 1306/2013 om udelukkelse fra EU-finansiering af udgifter, der ikke er afholdt i overensstemmelse med EU-bestemmelserne.
         
         
            Artikel 4
            Denne afgørelse er rettet til Det Forenede Kongerige Storbritannien og Nordirland.
         
         
            Udfærdiget i Bruxelles, den 28. maj 2021.
            
               
                  På Kommissionens vegne
               
               Janusz WOJCIECHOWSKI
               
                  Medlem af Kommissionen
               
            
         
         
            (1)  EUT L 347 af 20.12.2013, s. 549.
         
            (2)  Kommissionens gennemførelsesforordning (EU) nr. 908/2014 af 6. august 2014 om gennemførelsesbestemmelser til Europa-Parlamentets og Rådets forordning (EU) nr. 1306/2013 for så vidt angår betalingsorganer og andre organer, økonomisk forvaltning, regnskabsafslutning, regler om kontroller, sikkerhedsstillelse og åbenhed (EUT L 255 af 28.8.2014, s. 59).
         
            (3)  Kommissionens delegerede forordning (EU) nr. 907/2014 af 11. marts 2014 om supplerende regler til Europa-Parlamentets og Rådets forordning (EU) nr. 1306/2013 for så vidt angår betalingsorganer og andre organer, finansiel forvaltning, regnskabsafslutning, sikkerhedsstillelse og brug af euroen (EUT L 255 af 28.8.2014, s. 18).
         
            (4)  Kommissionens gennemførelsesforordning (EU) 2020/1769 af 25. november 2020 om godtgørelse i henhold til artikel 26, stk. 5, i Europa-Parlamentets og Rådets forordning (EU) nr. 1306/2013 af de bevillinger, der er fremført fra regnskabsåret 2020 (EUT L 398 af 27.11.2020, s. 4).
         
            (5)  Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012 (EUT L 193 af 30.7.2018, s. 1).
      
      
         
            BILAG I
            Afslutning af betalingsorganernes regnskaber
            Regnskabsåret 2020 — EGFL
            Beløb, der skal tilbagebetales af eller udbetales til Det Forenede Kongerige
            
                         
                     
                     
                         
                     
                     
                        2020 — Udgifter/formålsbestemte indtægter for de betalingsorganer, hvis regnskaber
                     
                     
                        I alt a + b
                     
                     
                        Nedsættelser, suspensioner og andre justeringer i forbindelse med gennemførte afgørelser om finansiel regnskabsafslutning og efterprøvende regnskabsafslutning 1)
                     
                     
                        Beløb, der i henhold til artikel 54, stk. 2, i forordning (EU) nr. 1306/2013 skal betales tilbage vedrørende EGFL
                     
                     
                        I alt, inklusive nedsættelser, suspensioner og andre justeringer
                     
                     
                        Udbetalinger til Det Forenede Kongerige for regnskabsåret
                     
                     
                        Beløb, der skal tilbagebetales af (–) eller udbetales til (+) Det Forenede Kongerige 2)
                     
                  
                        afsluttes
                     
                     
                        udskilles
                     
                  
                        = udgifter/formålsbestemte indtægter anmeldt i den årlige anmeldelse
                     
                     
                        = samlede udgifter/formålsbestemte indtægter anmeldt i de månedlige anmeldelser
                     
                  
                         
                     
                     
                         
                     
                     
                        a
                     
                     
                        b
                     
                     
                        c = a + b
                     
                     
                        d
                     
                     
                        e
                     
                     
                        f = c + d + e
                     
                     
                        g
                     
                     
                        h = f – g
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        UK
                     
                     
                        GBP
                     
                     
                        0,00 
                     
                     
                        0,00 
                     
                     
                        0,00 
                     
                     
                        0,00 
                     
                     
                        -62 451,20 
                     
                     
                        -62 451,20 
                     
                     
                        0,00 
                     
                     
                        -62 451,20 
                     
                  
                        UK
                     
                     
                        EUR
                     
                     
                        3 197 146 439,98 
                     
                     
                        0,00 
                     
                     
                        3 197 146 439,98 
                     
                     
                        -5 748 968,67 
                     
                     
                        0,00 
                     
                     
                        3 191 397 471,31 
                     
                     
                        3 192 730 760,53 
                     
                     
                        -1 333 289,22 
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
               
            
                         
                     
                     
                         
                     
                     
                        Udgifter 3)
                     
                     
                        Formålsbestemte indtægter 3)
                     
                     
                        Artikel 54, stk. 2 (= e)
                     
                     
                        I alt (= h)
                     
                  
                        08 02 06 01
                     
                     
                        6200
                     
                     
                        6200
                     
                  
                        i
                     
                     
                        j
                     
                     
                        k
                     
                     
                        l = i + j + k
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        UK
                     
                     
                        GBP
                     
                     
                        0,00 
                     
                     
                        0,00 
                     
                     
                        -62 451,20 
                     
                     
                        -62 451,20 
                     
                  
                        UK
                     
                     
                        EUR
                     
                     
                        0,00 
                     
                     
                        -1 333 289,22 
                     
                     
                        0,00 
                     
                     
                        -1 333 289,22 
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        1)
                     
                     
                        Nedsættelserne og suspensionerne er indregnet i betalingssystemet, hvortil der bl.a. lægges korrektioner for manglende overholdelse af betalingsfrister i august, september og oktober 2020 og andre nedsættelser i henhold til artikel 41 i forordning (EU) nr. 1306/2013.
                     
                  
                        2)
                     
                     
                        Ved beregningen af det beløb, der skal tilbagebetales af eller udbetales til Det Forenede Kongerige, er det beløb, der tages i betragtning, enten de samlede udgifter i den årlige anmeldelse, der afsluttes (kolonne a), eller de samlede udgifter, der er meddelt i de månedlige anmeldelser, som udskilles (kolonne b). Vekselkurs, der skal anvendes: artikel 11, stk. 1, første afsnit, andet punktum, i Kommissionens delegerede forordning (EU) nr. 907/2014.
                     
                  
                        3)
                     
                     
                        BP 08 02 06 01 opdeles i negative korrektioner, der bliver formålsbestemte indtægter under BP 62 00, og positive korrektioner til fordel for Det Forenede Kongerige, der nu opføres på udgiftssiden af BP 08 02 06 01, jf. artikel 43 i forordning (EU) nr. 1306/2013.
                     
                  Bemærk: Budgetkontoplan 2021: 08 02 06 01, 62 00
         
      
      
         
            BILAG II
            Godtgørelse af bevillinger fremført fra regnskabsåret 2020 i forbindelse med finansiel disciplin
            
                         
                     
                     
                        (beløb i EUR)
                     
                  
                        Det Forenede Kongerige
                     
                     
                        41 383 278,00